מסעדת האחים, שבת בעת מלחמת חרבות ברזל, 28 באוקטובר 2023
**האחים** היא מסעדת בשרים שפועלת ברחוב אבן גבירול 26 בתל אביב, בהיכל הגדול של בית ציוני אמריקה, בבעלות יותם ואסף דוקטור.

היסטוריה
--------

המסעדה הוקמה על ידי האחים יותם ואסף דוקטור בשנת 2011 ברחוב אבן גבירול 12. ב-2021 עברה המסעדה למשכנה החדש בהיכל הגדול של בית ציוני אמריקה, בראשות השף ציון ברנס. המסעדה מוגדרת כשיפודייה מודרנית או מסעדת גריל ישראלית. במרכז המסעדה תנור גדול שעובד על פחמים. המסעדה רחבת הידיים כוללת גם את מכולת האחים, קונדיטוריה וחצר עם גינה רחבה של כ-350 מ"ר בה אפשר להתחיל את היום עם תפריט ארוחות בוקר קליל בשירות עצמי.

### המחאה נגד הרפורמה המשפטית

ב-23 ביולי 2023 הקימו מאהל אוכל בגן סאקר, ירושלים לטובת הרבבות שעלו לירושלים כדי למחות על קידום חוק ביטול עילת הסבירות לקריאה שנייה ושלישית, וכתמיכה במאהל המחאה שהתמקם בגן. כחלק מהמאבק המסעדה בתל אביב נסגרה. מה-8 ועד ה-10 באוגוסט נערך במסעדה אירוע "לובשים מחאה", יריד חולצות מחאה בתגובה למציאות הפוליטית בישראל בהשתתפות מעצבים ואמנים ותיקים וצעירים. הרווחים ניתרמו לחוש"ן - חינוך ושינוי.

### "אחים לאוכל"

ב-8 באוקטובר 2023 למחרת מתקפת הפתע על ישראל החליטו בעלי המסעדה, בשיתוף אחים לנשק להתגייס לטובת החזית ולבשל ארוחות חמות. ביום ראשון וידאו בעלי המסעדה כי בכל משלוח שהוצא לבסיסי צה"ל יהיו 20%–30% מנות כשרות עם תעודה, בנוסף לאוכל מהמסעדה. בשעות הערב ב-9 באוקטובר הגיעה משאית עם 2,000 מנות הגיע לבסיס נבטים, ולא הורשתה להיכנס בגלל שהמנות לא היו כולן כשרות. האוכל כולו נזרק. הבעלים החליטו להפוך את המסעדה לכשרה, להביא ספקים כשרים ולקבל תעודת כשרות. למחר היום הרבנות העניקה להם תעודת כשרות זמנית. במשך כשלושה שבועות סופקו דרך מרכז ההזמנות מעל ל-200 אלף מנות. המיזם פעל בזכות אלפי מתנדבים, כ-100 מסעדות, אלפי ספקים וחקלאים, שבישלו, במטבחים שלהם עם הצוותים שלהם, ארזו ושינעו אוכל למאות אלפי חיילים ואזרחים. המיזם פעל באמצעות וויקס. קום ו-monday.com שאף הם סייעו בהתנדבות.

הוקרה
-----

ינואר 2024 - "אות גיבורי העוטף" מטעם המועצה הציונית בישראל (מבית ההסתדרות הציונית העולמית), על תרומתם למען החברה והחיילים במלחמת חרבות ברזל.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מסעדת האחים** |

* יעל רייף, הצ'יפס הכי טעים בעיר ותירס הוואנה: המהפך המשובח של מסעדת האחים, באתר ערוץ 13, 28 ביולי 2021
* ארוחת הבוקר של "האחים" מציעה מפלט מפנק מהמולת העיר, באתר לזלול, 6 בפסטמבר 2022
* שרון בן-דוד, מתל אביב באהבה: ביקרנו במרכז הלוגיסטי של מסעדת האחים, באתר Time Out תל אביב, 9 באוקטובר 2023
* ריטה גולדשטיין, האחים: לא מאוד ותיקה, וכבר קונצנזוס, באתר מאקו אוכל, 10 באוגוסט 2023
* נבו טרבלסי, 20 אלף ארוחות ביום ותעודת כשרות במהלך בזק: כך מאכילים האחים מאבן גבירול את חיילי צה"ל, באתר גלובס, 10 באוקטובר 2023
* אתר למנויים בלבד רותם מימון, בעלי מסעדת "האחים": "עכשיו אנחנו עובדים, נתקומם אחר כך", באתר הארץ, 18 באוקטובר 2023

הערות שוליים
------------

1. ↑  ריטה גולדשטיין, מסעדת האחים הפופולרית עוברת לבית ציוני אמריקה, באתר מאקו אוכל, 19 בינואר 2021
2. ↑  מרכז ת״א – מסעדת האחים, באתר גינה מזינה
3. ↑  שרון בן-דוד, מסעדת האחים ושפים נוספים מאכילים את מאהל המחאה בגן סאקר, באתר Time Out תל אביב, 24 ביולי 2023
4. ↑  ריטה גולדשטיין, האחים: לא מאוד ותיקה, וכבר קונצנזוס, באתר מאקו אוכל, 10 באוגוסט 2023
5. ↑  עילית מינמר, "לובשים מחאה" - כשהגוף הופך לשלט חוצות, באתר כלכליסט, 31 ביולי 2023
6. ↑  נבו טרבלסי, 20 אלף ארוחות ביום ותעודת כשרות במהלך בזק: כך מאכילים האחים מאבן גבירול את חיילי צה"ל, באתר גלובס, 10 באוקטובר 2023
7. ↑  הילה דודאל, "האוכל נזרק וחיילים נשארו רעבים": המסעדה המפורסמת הפכה לכשרה כדי לתרום, באתר ישראל היום, 10 באוקטובר 2023
8. ↑  אחים לאטכל - האחים
9. ↑  מתן שרון, מסעדת "האחים" זכתה באות הוקרה על פעילותה במהלך המלחמה, באתר מסעדת "האחים" זכתה באות הוקרה על פעילותה במהלך המלחמה | טיים אאוט, ‏2024-01-08